Timti ara ttwaliY ak ayen iḍerun d uYref aqvayli assa d wayen izrin fellas iḍelli cqiriwaY deg iman iw Yef amek ara yili azekka. Dacut udem n uYref aqbbayli kra n 50 iseggassen si tura d asawen? D ayen ara nteẓẓu assa ara nYellet azekka.
Assa aYref aqvayli illa kan. Akken walaY ur iskir ara, ur yufi ara iman is akken ufan iman nsen kra iYarfan n umaḍal am uYref aglizi, afransis neY almani. Tasekla mazal-itt s imi kan, ilaq ad tnadiḍ akken ad tafeḍ ungal s teqvaylit, iYmisen fiḥel. Tilizriyin sennig BRTV illan d ayla n Ssaâdi ulac. Wannag tinna n Llezzayer this 4 d tin n usneslem kan. Tameslayt tuYal di ṭṭarf u myal ass ttqejjiment degs tutlayin nniḍen. Macci d yiwen wawal macci d sin iseqdacen medden mi lliY meẓẓiyaY tura ulac iten, fernen asen medden wiyaḍ s trumit neY s taâravt. Amedya: yagi yuYal d déjà, Timi tuYal d laâyun, akud yuYal d leweqt, uqem ikkes as amkan xdem.
Aqvayli assa ur ittneḥsav ara. Ulac di tmurt n Llezzayer Aqbbayli. Illa kan ma isbbur tanekkit tazzayrit taâravt tineslemt. Win ur nezmir ad yidir d ayen illa, ur nezmir ad asnerni deg udlis-is iteddu ar nger. D aya i Yef assa Aqbbayli atan gar ibbardan: win ara t yawin ad ilhu d yiman-is ad isbbed awanek d wayen ara iḥarbben fell-as d win daYen ad isebbken am akka illa tura u ad ittufettet, ad ittfezziâ cwiṭ cwiṭ alma inger.
Ilaq as ad yaY yiwen di sin ivardan agi. Afran akken nniḍen ur illi. Ad yufrar ad igem neY ad ittwarmel ad ifsi.
Aṭas n Igawawen iY d-iqqaren anecta ur d-iḍaru ara imi si zik n zik nni d nekni nezga d amennuY d uccaqlal Yef tnekkit nneY. Tameslayt nneY tzegred macci d yiwet n talit, temnaâd i macci yiwet n twaYit. Anecta s tmeṭṭut teqvaylit id-isksrayen tarwa-s s teqvaylit. D nettat i d imcidi iccuden idelli ar wassa. D nettat i iḥuden idles nneY imi tefka-t i mmis d yellis ad t refden akken nutni daYen ad t id-jjen i tarwa nsen. Akka wa ittak-it i wa almi iY d-ewweḍ assa.
Maca assa tveddel tegnitt. Tameṭṭut taqvaylit macci am zik i tella assa. Acku zik ur teYri ara tessen kan taqvaylit. Assa tameṭṭut taqvaylit sYren as taâravt d ttrumit. TuYal teYra. Tura mi nekni mazal aY nettwaḥres, win iYran seg neY, iYra idles medden s tmeslayt n medden. Ihi tameṭṭut taqvaylit sya d afella re tettzmir ara ad tḥud taqvaylit. 50 iseggassen akka d assawen, ma ur nveddel acemma assa fell-aneY, ad t nger teqvaylit. Win icuken ur d-ḍerru ara ad issel i iman-is amek ittmeslay assa. Win iYilen d awal kan ad iâred ad irfed awal s teqvaylit Yef kra usentel ad iwali d akken ivda nger assa. Acku ur ittfaka ara sin wawalen mi ara d-ṭṭarḍeq s tefransist.
50 iseggassen d assawen, di 2075 at Yiraten, at Wacif, at Yanni, at Jennad, at Mengellat, at Yahya, at Yellilten d wiyaḍ nniḍen, ad ttemsawalen s tin n Bexta. A nuYal a nesâu atmaten gar iYerfan n Umma. Am arezg nneY. Ilha neY diri-t wanect-a imi neẓra ar din i nteddu akken avrid nevYu neṭṭef it ad iskar. Maca ma nenger ad tettuYaḍ cwiṭ talsa, ad run imezwura nneY deg iẓekwa, ad ttin timedlin.
kab_Latn kab_Latn kab_Latn kab_Latn kab_Latn kab_Latn kab_Latn